# Bleg Neillia

### Fra Wikipedia, den frie encyklopædi

Du har nye beskeder (forskel fra næstsidste redigering).

| Bleg Neillia | ?

Bleg Neillia har kønne blade uden akselblade.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Rosales (Rosen-ordenen)
Familie: | Rosaceae (Rosen-familien)
Slægt: | Neillia (Neillia-slægten)
Art: | Neillia sinensis

Bleg Neillia (Neillia sinensis) er en bredt voksende, løvfældende busk med buet overhængende grene. Forgreningen er tæt og regelmæssig, med tynde skud til alle sider. Barken er først rødbrun og glat, men senere bliver den mørkt grålig og til sidst skaller den af i lange strimler. Knopperne er spredte, udspærrede, ægformede og rødbrune. Bladene er bredt ægformede med tre grove lapper, groft tandet rand og lang spids. De store akselblade er ægformede og fint takkede. Oversiden er mørkegrøn og foldet, mens undersiden er lysegrøn. Høstfarven er orange til rød. Blomsterne er samlet i endestillede, overhængende klaser. De springer ud i maj-juni. De enkelte blomster er lyserøde og regelmæssige på størrelse med blodribs-blomster. Frugterne modner sjældent i Danmark.

Ikke-synlige træk

Rodnettet består af forholdsvis få, grove hovedrødder, som er vidt udbredte. Da planten bliver formeret ved stiklinger er rodnettet mere trævlet, end naturgroede planters er det.

Størrelse

2 x 2 m (50 x 50 cm/år).

Hjemsted

Neillia vokser i fugtige bjergskove i det centrale og vestlige Kina (Sichuan-provinsen blandt andet), hvor den danner skovbryn og underskov på veldrænet, mineralrig jord.

Hentet fra "http://da.wikipedia.org../../../b/l/e/Bleg_Neillia_fa5e.html"

Kategorier: Taksonomisk beskrevet | Buske | Lyserøde blomster | Haveplanter

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg